
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

96. Περί προσαρμογής της Ελληνικής νομοθεσίας 
στις διατάξεις της Οδηγίας αρ. 88/361/ΕΟΚ 
και της οδηγίας 92/122/ΕΟΚ σχετικά με την 
κίνηση κεφαλαίων. 1 

ΑΠΟΦΑΣΕΙΣ 

Καθορισμός του απαιτούμενου ελάχιστου κεφα¬ 
λαίου για τα υποκαταστήματα που ιδρύονται στην 
Ελλάδα από πιστωτικά ιδρύματα που εδρεύουν 
σε χώρες εκτός των Ευρωπαϊκών Κοινοτήτων. 2 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 96 (1) 

Περί προσαρμογής της Ελληνικής νομοθεσίας στις δια¬ 
τάξεις της Οδηγίας αρ. 88/361/ΕΟΚ και της οδη¬ 
γίας 92/122/ΕΟΚ σχετικά με την κίνηση κεφα¬ 
λαίων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 4 του Ν. 1338/1983 
«Εφαρμογή του κοινοτικού δικαίου» (Α/34), όπως αντι- 
καταστάθηκε από το άρθρο 6 του Ν. 1440/1984 «περί 
συμμετοχής της Ελλάδας στο κεφάλαιο, στα αποθεμα- 
τικά και στις προβλέψεις της Ευρωπαϊκής Τράπεζας 
Επενδύσεων Κεφαλαίων, στο κεφάλαιο της Ευρωπαϊ¬ 
κής Κοινότητας Άνθρακος και Χάλυβος και του Οργα¬ 
νισμού εφοδιασμού ΕΥΡΑΤΟΜ» (Α/70) και τροποποιή¬ 
θηκε με τα άρθρα 7 του Ν. 1775/1988 «Εταιρίες παρο¬ 
χής επιχειρηματικού κεφαλαίου και άλλες διατάξεις» 
(Α/101) και 31 του 2076/92 (Α/130), καθώς και το άρ¬ 
θρο 65 του Ν. 1892/1990 «για τον εκσυγχρονισμό και 
την ανάπτυξη και άλλες διατάξεις» (Α/101). 

2. Τις διατάξεις του άρθρου 29 Α του Ν. 1558/1985, 
το οποίο προστέθηκε με το άρθρο 27 του Ν. 2081/92 
(Α. 154). 

3. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του κρατικού προϋπολο¬ 
γισμού. 


4. Την μπ’ αριθ. 181/93 γνωμοδότηση του Συμβου¬ 
λίου της Επικράτειας, μετά από πρόταση του Υπουρ¬ 
γού Εθνικής Οικονομίας, αποφασίζουμε: 

Αρθρο 1 

Σκοπός του παρόντος Προεδρικού Διατάγματος εί¬ 
ναι η προσαρμογή της Ελληνικής νομοθεσίας προς τις 
Διατάξεις της οδηγίας 88/361/ΕΟΚ του Συμβουλίου 
των Ευρωπαϊκών Κοινοτήτων (Ε Κ.) της 24ης Ιουνίου 
1988 «για τη θέση σε εφαρμογή του άρθρου 67 της 
συνθήκης» που δημοσιεύθηκε στην Ελληνική γλώσσα 
στην Επίσημη Εφημερίδα των Ευρωπαϊκών Κοινοτήτων 
(1_ 178/8.7.88, σ.5), όπως αυτή τροποποιήθηκε από την 
οδηγία 92/122/ΕΟΚ του Συμβουλίου των Ε Κ. της 
21ης Δεκεμβρίου 1992, με την οποία «επιτρέπεται 
στην Ελληνική Δημοκρατία να αναβάλει την ελευθέ- 
ρωση ορισμένων κινήσεων κεφαλαίων σύμφωνα με το 
άρθρο 6 παρ. 2 της οδηγίας 88/361/ΕΟΚ» (Ι_ 409/ 
31.12.92, σ.33). 

Αρθρο 2 

1. ΚαταργεΙται κάθε υφιστάμενος περιορισμός στην 
κίνηση κεφαλαίων μεταξύ κατοίκων της Ελλάδος και 
άλλων κρατών μελών των Ε.Κ. με την επιφύλαξη των 
άρθρων 4 έως 6 του παρόντος. Για την ευχερέστερη 
εφαρμογή του παρόντος, η ονοματολογία των κινή¬ 
σεων κεφαλαίων παρατίθεται στο Παράρτημα I του άρ¬ 
θρου 9. 

2. Οι μεταφορές συναλλάγματος που έχουν σχέση 
με κινήσεις κεφαλαίων πραγματοποιούνται κάτω από 
τις ίδιες συναλλαγματικές προϋποθέσεις και ισοτιμίες 
με εκείνες που ισχύουν για τις πληρωμές που αφορούν 
στις τρέχουσες συναλλαγές. 

Αρθρο 3 

1. Με πράξη του Διοικητή της Τραπέζης της Ελλάδος 
καθιερώνονται διαδικασίες δήλωσης των κινήσεων κε¬ 
φαλαίων για λόγους διοικητικής ή στατιστικής ενημέ¬ 
ρωσης. 

2. Η Τράπεζα της Ελλάδος και οι Τράπεζες που λει¬ 
τουργούν στην Ελλάδα και είναι εξουσιοδοτημένες για 
τη διενέργεια πράξεων συναλλάγματος, χορηγούν το 
συνάλλαγμα που απαιτείται για τη σύναψη ή την εκτέ- 

λεση των συναλλαγών καθώς και τις μεταφορές συναλ¬ 
λάγματος οι οποίες συνδέονται με τις κινήσεις κεφα¬ 
λαίων που εμφαίνονται στο Παράρτημα 1 του άρθρου 9 
του παρόντος. 

3. Η σχετική αίτηση επέχει θέση υπευθύνου δηλώ- 
σεως του άρθρου 8 του Ν, 1599/86 με όλες τις σχετι¬ 
κές συνέπειες, και περιλαμβάνει δήλωση ότι η σχετική 
συναλλαγή δεν υποκρύπτει πράξη εκ των απαριθμου- 
μένων στο Παράρτημα III του άρθρου 9 του παρόντος. 

Άρθρο 4 

1. Η μεσολαβούσα Τράπεζα μέχρι την 30η Ιουνίου 
1994, με ευθύνη της εξακριβώνει ότι δεν γίνεται χρήση 
ελευθερωμένων κινήσεων κεφαλαίων για την κατά- 
στρατήγηση των απαγορεύσεων του άρθρου 5 του πα¬ 
ρόντος. 

2. Για τις μεταφορές συναλλάγματος που υπερβαί¬ 
νουν το ισότιμο των 10.000 (δέκα χιλιάδων) Ευρωπαϊ¬ 
κών Νομισματικών Μονάδων (Ε.Ν.Μ.), ο Διοικητής της 
Τράπεζας της Ελλάδος δύναται να καθορίζει τις λεπτο¬ 
μέρειες διενεργείας των ανωτέρω ελέγχων. 

3. Για τις μεταφορές συναλλάγματος από κατοίκους 
Ελλάδος προς κατοίκους άλλων κρατών μελών των 
Ε.Κ., το ισότιμο των οποίων υπερβαίνει τις 1.000 (χί¬ 
λιες) Ε.Ν.Μ., απαιτείται η αναγραφή στην σχετική αί¬ 
τηση του αριθμού φορολογικού μητρώου. Επιπλέον, 
για τις μεταφορές το ισότιμο των οποίων υπερβαίνει τις 
10.000 (δέκα χιλιάδες) Ε.Ν.Μ. απαιτείται η προσκό¬ 
μιση πιστοποιητικού φορολογικής ενημερότητας από 
τους ενδιαφερομένους. 

4. Ο Διοικητής της Τράπεζας της Ελλάδος δύναται 
να ασκεί δειγματοληπτικούς κατασταλτικούς ελέγχους 
προκειμένου να διαπιστώσει ενδεχομένως παραβιά¬ 
σεις των διατάξεων του παρόντος. 

5. Η Εφαρμογή των διαδικασιών των άρθρων 3 και 4 
του παρόντος δεν επιτρέπεται να οδηγεί σε παρεμπό- 
διση των κινήσεων κεφαλαίων που πραγματοποιούνται 
σύμφωνα με τις διατάξεις του κοινοτικού δικαίου. 

Άρθρο 5 

Για τις κινήσεις κεφαλαίων που παρατίθενται στο 
Παράρτημα III του άρθρου 9 του παρόντος απαγορεύε¬ 
ται έως και την 30η Ιουνίου 1994, η σύναψη και εκτέ¬ 
λεση των σχετικών συναλλαγών και μεταφορών. 

Άρθρο 6 

1. Σε περίπτωση που οι εξαιρετικά εκτεταμένες βρα¬ 
χυπρόθεσμες κινήσεις κεφαλαίων ασκούν ισχυρές πιέ¬ 
σεις επί των συναλλαγματικών αγορών και προκαλούν 
σημαντικές διαταραχές στην άσκηση της νομισματικής 
και συναλλαγματικής πολιτικής της χώρας, με αποτέ¬ 
λεσμα ιδίως τη δημιουργία σημαντικών διακυμάνσεων 
στην εσωτερική ρευστότητα και προβλημάτων στο ισο¬ 
ζύγιο πληρωμών, ο Υπουργός Εθνικής Οικονομίας μετά 
από πρόταση της Τράπεζας της Ελλάδος μπορεί, όσον 
αφορά στις κινήσεις κεφαλαίων που απαριθμούνται 
στο Παράρτημα II του άρθρου 9, να διαβιβάζει στην Επι¬ 
τροπή των Ε.Κ. τα αναγκαία στοιχεία ώστε να ενεργο¬ 
ποιηθεί ο μηχανισμός λήψεως των μέτρων διασφαλί- 
σεως που προβλέπεται από το άρθρο 3 της οδηγίας 
88/361/ΕΟΚ. 


2. Στην περίπτωση κατά την οποία συντρέχουν οι 
προϋποθέσεις της ανωτέρω παραγράφου 1 και επι¬ 
πλέον υφίσταται κατεπείγουσα ανάγκη, τα ανωτέρω 
αναγκαία μέτρα διασφαλίσεως λαμβάνονται με Πράξη 
του Διοικητή της Τράπεζας της Ελλάδος εγκρινομένη 
από τον Υπουργό Εθνικής Οικονομίας και ανακοινώνο¬ 
νται στην Επιτροπή των Ε.Κ., το αργότερο κατά την 
ημερομηνία ενάρξεως ισχύος των. 

3. Η διάρκεια των μέτρων διασφαλίσεως που λαμβά- 
νονται κατ’ εφαρμογή των προηγουμένων παραγρά¬ 
φων δεν είναι δυνατό να υπερβαίνει τους έξι μήνες. 

Άρθρο 7 

1. Το Υπουργείο Εθνικής Οικονομίας γνωστοποιεί 
στην Επιτροπή των Ε.Κ. κάθε τροποποίηση που επέρ¬ 
χεται στους περιορισμούς σχετικά με τις βραχυπρόθε¬ 
σμες κινήσεις κεφαλαίων του Παραρτήματος III του άρ¬ 
θρου 9 του παρόντος. 

2. Η Τράπεζα της Ελλάδος γνωστοποιεί στην Επι¬ 
τροπή των Ε.Κ., στην Νομισματική Επιτροπή και στην 
Επιτροπή των Διοικητών των Κεντρικών Τραπεζών, το 
αργότερο τη στιγμή που τίθεται σε ισχύ, τα μέτρα ρυθ- 
μίσεως της τραπεζικής ρευστότητας που έχουν ειδική 
επίπτωση στις συναλλαγές επί κινήσεων κεφαλαίων 
που πραγματοποιούνται από τα πιστωτικά ιδρύματα με 
μη κατοίκους. 

Άρθρο 8 

1. Οι διατάξεις του παρόντος ισχύουν από 1 ης Ιου¬ 
λίου 1993 και για τις κινήσεις κεφαλαίων από και προς 
τις τρίτες χώρες. 

2. Με Πράξη του Διοικητή της Τράπεζας της Ελλά¬ 
δος η οποία εκδίδεται μέχρι την 30η Ιουνίου 1993 σύμ¬ 
φωνα με τις διατάξεις του άρθρου 1 παρ. 1 και 3 του Ν. 
1338/83 (Α/34) δύναται να εξαιρεθούν μέχρι την 30η 
Ιουνίου 1994 από τις διατάξεις της παραγράφου 1 του 
παρόντος άρθρου, ορισμένες κινήσεις κεφαλαίων από 
τις αναφερόμενες στο Παράρτημα I του άρθρου 9 του 
παρόντος καθώς και ορισμένες χώρες από και προς τις 
οποίες οι κινήσεις κεφαλαίων δεν ελευθερώνονται. 

3. Οι διατάξεις των προηγουμένων παραγράφων δεν 
θίγουν τις υφιστάμενες εθνικές διατάξεις αμοιβαιότη¬ 
τας έναντι τρίτων χωρών στους τομείς της εγκατάστα¬ 
σης, της παροχής χρηματοπιστωτικών υπηρεσιών και φ· 
της εισδοχής τίτλων στις κεφαλαιαγορές. 

Άρθρο 9 

Προσαρτώνται και αποτελούν αναπόσπαστο μέρος 
του παρόντος τα Παραρτήματα I και III της οδηγίας 88/ 

361 /ΕΟΚ (ως παράρτημα I και II καθώς και το Παράρ¬ 
τημα III (παράρτημα της οδηγίας 92/122/ΕΟΚ), τα 
οποία έχουν ως ακολούθως: 

ΠΑΡΑΡΤΗΜΑ I 

ΟΝΟΜΑΤΟΛΟΓΙΑ ΤΩΝ ΚΙΝΗΣΕΩΝ ΚΕΦΑΛΑΙΩΝ ΠΟΥ 
ΑΝΑΦΕΡΟΝΤΑ! ΣΤΟ ΑΡΘΡΟ 2 ΤΟΥ ΠΑΡΟΝΤΟΣ 

Στην παρούσα ονοματολογία, οι κινήσεις ταξινομού¬ 
νται με βάση την οικονομική φύση των απαιτήσεων και 
υποχρεώσεων, εκφρασμένες σε εθνικό νόμισμα ή σε 
ξένα νομίσματα, τις οποίες αφορούν: 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΠΡΩΤΟ) 


405 


Οι κινήσεις κεφαλαίων που απαριθμούνται στην πα¬ 
ρούσα ονοματολογία νοούνται ότι καλύπτουν: 

- το σύνολο των πράξεων που είναι αναγκαίες για την 
πραγματοποίηση των κινήσεων κεφαλαίων: ολοκλή¬ 
ρωση και εκτέλεση της συναλλαγής και των σχετικών 
μεταφορών. Η συναλλαγή πραγματοποιείται γενικά 
ανάμεσα σε κατοίκους διαφόρων κρατών μελών συμ¬ 
βαίνει, πάντως, ορισμένες κινήσεις κεφαλαίων να 
πραγματοποιούνται από ένα μόνο άτομο για ίδιο λογα¬ 
ριασμό (περίπτωση, για παράδειγμα, μεταφορών πε¬ 
ριουσιακών στοιχείων μεταναστών). 

- τις πράξεις που πραγματοποιούνται από κάθε φυ¬ 
σικό ή νομικό πρόσωπο ('), συμπεριλαμβανομένων των 
πράξεων που αφορούν περιουσικά στοιχεία ή αναλή¬ 
ψεις υποχρεώσεων των κρατών μελών και των άλλων 
διοικήσεων και δημόσιων οργανισμών, με την επιφύ¬ 
λαξη των διατάξεων του άρθρου 68 παράγραφος 3 της 
συνθήκης, 

- την πρόσβαση των προσώπων που προβαίνουν στις 
πράξεις αυτές σε όλες τις χρηματοοικονομικές που εί¬ 
ναι διαθέσιμες στην εξεταζόμενη για την πραγματοποί¬ 
ηση της δραστηριότητας. Για παράδειγμα, η έννοια της 
απόκτησης τίτλων και άλλων χρηματοοικονομικών μέ¬ 
σων καλύπτει όχι μόνο τις πράξεις τοις μετρητό ίς αλλά 
όλες τις διαθέσιμες τεχνικές διαπραγμάτευσης: πρά¬ 
ξεις προθεσμίας, πράξεις με δικαίωμα επιλογής, πρά¬ 
ξεις που περιλαμβάνουν συναλλαγές με αντάλλαγμα 
άλλα περουσιακά στοιχεία κ.λπ. Ομοίως, η έννοια των 
πράξεων σε τρεχούμενους λογαριασμούς και καταθέ¬ 
σεις στα χρηματοπιστωτικά ιδρύματα περιλαμβάνει όχι 
μόνο τη σύσταση και την τροφοδότηση των λογαρια¬ 
σμών αλλά επίσης τις πράξεις υπό προθεσμία σε ξένα 
νομίσματα είτε αυτές προορίζονται να καλύψουν ένα 
συναλλαγματικό κίνδυνο είτε για να ληφθεί μια ανοικτή 
θέση επί ενός νομίσματος, 

- τις πράξεις ρευστοποίησης ή παύσης των διαθεσί¬ 
μων που έχουν συσταθεί, τον επαναπατρισμό του προ¬ 
ϊόντος αυτής της ρευστοποίησης (ή ή τη χρησιμοποί¬ 
ηση επιτόπου του προϊόντος αυτού μέσα στα όρια των 
κοινοτικών υποχρεώχεων, 

- τις πράξεις ετίιστροφής των πιστώσεων ή χορηγη- 
θέντων δανείων. 

Η παρούσα ονοματολογία δεν περιορίζει την έννοια 
κεφαλαίων, εξ ού και η ύπαρξη του σημείου XIII ΣΤ 
« Αλλες κινήσεις κεφαλαίων: Διάφορα». Δεν μπορεί 
λοιπόν να θεωρηθεί ότι περιορίζει το πεδίο εφαρμογής 
της αρχής της πλήρους ελευθέρωσης των κινήσεων 
κεφαλαίων όπως διατυπώνεται στο άρθρο 1 της πα¬ 
ρούσας οδηγίας. 

I. ΑΜΕΣΕΣ ΕΠΕΝΔΥΣΕΙΣ 0) 

1. Δημιουργία και επέκταση των υποκαταστημάτων ή 
των νέων επιχειρήσεων που ανήκουν αποκλειστικά 
στον παρακοινωνό και πλήρης απόκτηση υφιστάμενων 
επιχειρήσεων. 

2. Συμμετοχή σε νέες υφιστάμενες επιχειρήσεις με 
σκοπό τη δημιουργία ή τη διατήρηση σταθερών οικονο¬ 
μικών δεσμών. 

3. Χορήγηση μακροπρόθεσμων δανείων για τη δη¬ 
μιουργία ή διατήρηση σταθερών οικονομικών δε¬ 
σμών. 


4. Επανεπένδυση κερδών με σκοπό τη διατήρηση 
σταθερών οικονομικών δεσμών. 

Α. Αμεσες επενδύσεις που πραγματοποιούνται σε 
εθνικό έδαφος από μη κατοίκους (ή. 

Β. Αμεσες επενδύσεις που πραγματοποιούνται στο 
εξωτερικό από κατοίκους (ή. 

II. ΕΠΕΝΔΥΣΕΙΣ ΣΕ ΑΚΙΝΗΤΑ (μη συμπεριλαμβανομέ- 
νης της κατηγορίας I) (’) 

Α. Επενδύσεις σε ακίνητα που πραγματοποιούνται 
στο εθνικό έδαφος από μη κατοίκους. 

Β. Επενδύσεις σε ακίνητα που πραγματοποιούνται 
στο εξωτερικό από κατοίκους. 

III. ΠΡΑΞΕΙΣ ΕΠΙ ΤΙΤΛΩΝ ΠΟΥ ΕΙΝΑΙ ΣΥΝΗΘΩΣ 
ΔΙΑΠΡΑΓΜΑΤΕΥΣΙΜΟΙ ΣΤΗΝ ΑΓΟΡΑ ΚΕΦΑΛΑΙΩΝ 
(μη συμπεριλαμβανομένων των κατηγοριών I, IV καιν) 

α) Μετοχές και λοιποί τίτλου που έχουν χαρακτήρα 
συμμετοχής 0) 

β) Ομολογίες (ή 

Α. Συναλλαγές επί τίτλων στις αγορές κεφαλαίων. 

1. Απόκτηση από μη κατοίκους εθνικών τίτλων που 
αποτελούν αντικείμενο διαπραγμάτευσης στο χρηματι¬ 
στήριο* 1 ). 

2. Απόκτηση από κατοίκους ξένων τίτλων που είναι 
διαπραγματεύσιμοι στο χρηματιστήριο. 

3. Απόκτηση από μη κατοίκους εθνικών τίτλων που 
δεν είναι διαπραγματεύσιμοι στο χρηματιστήριο* 1 ). 

4. Απόκτηση από κατοίκους ξένων τίτλων που δεν εί¬ 
ναι διαπραγματεύσιμοι στο χρηματιστήριο. 

Β. Εισαγωγή τίτλων στις κεφαλαιαγορές (ή. 

ί) Εισαγωγή στο χρηματιστήριο* 1 ). 

ίί) Έκδοση και τοποθέτηση σε κεφαλαιαγορά* 1 ). 

1. Εισαγωγή εθνικών τίτλων σε αλλοδαπή κεφαλαια¬ 
γορά. 

2. Εισαγωγή ξένων τίτλων στην εθνική κεφαλαια¬ 
γορά. 

IV. ΠΡΑΞΕΙΣ ΕΠΙ ΜΕΡΙΔΙΩΝ ΟΡΓΑΝΙΣΜΩΝ 
ΣΥΛΛΟΓΙΚΩΝ ΕΠΕΝΔΥΣΕΩΝ* 1 ). 

α) Μερίδια οργανισμών συλλογικών επενδύσεων σε 
τίτλους που συνήθως είναι διαπραγματεύσιμοι στις κε¬ 
φαλαιαγορές (μετοχές, λοιποί συμμετοχικοί τίτλοι και 
ομολογίες). 

β) Μερίδια οργανισμών συλλογιων επενδύσεων σε τί¬ 
τλους ή λοιπά μέσα που είναι συνήθως διαπραγματεύ¬ 
σιμα στις χρηματαγορές. 

γ) Μερίδια οργανισμών συλλογικών επενδύσεων σε 

άλλα περιουσιακά στοιχεία. 

Α. Συναλλαγές επί μεριδίων οργανισμών συλλογικών 

επενδύσεων. 

1. Απόκτηση από μη κατοίκους μεριδίων εθνικών ορ¬ 
γανισμών που είναι διαπραγματεύσιμα στο χρηματιστή¬ 
ριο. 

2. Απόκτηση από κατοίκους μεριδίων αλλοδαπών 
οργανισμών που είναι διαπραγματεύσιμα στο χρηματι¬ 
στήριο. 

3. Απόκτηση από μη κατοίκους μεριδίων αλλοδαπών 
οργανισμών που δεν είναι διαπραγματεύσιμα στο χρη¬ 
ματιστήριο. 

(ΐ) Βλέπε κατωτέρω τις επεξηγηματικές σημειώσεις. 

4. Απόκτηση από κατοίκους μεριδίων αλλοδαπών 
οργανισμών που δεν είναι διαπραγματεύσιμα στο χρη¬ 
ματιστήριο. 

Β. Εισαγωγή μεριδίων οργανισμών συλλογικών επεν¬ 
δύσεων στις κεφαλαιαγορές, 
ΐ) Εισαγωγή στο χρηματιστήριο^), 
ϋ) Έκδοση και τοποθέτηση σε κεφαλαιαγορά. 

1. Εισαγωγή των μεριδίων εθνικών οργανισμών συλ¬ 
λογικών επενδύσεων σε μια ξένη κεφαλαιαγορά. 

2. Εισαγωγή μεριδίων αλλοδαπών οργανισμών συλ¬ 
λογικών επενδύσεων στην εθνική κεφαλαιαγορά. 

V. ΠΡΑΞΕΙΣ ΕΠΙ ΤΙΤΛΩΝ ΚΑΙ ΑΛΛΩΝ ΜΕΣΩΝ ΠΟΥ 
ΕΙΝΑΙ ΚΑΝΟΝΙΚΑ ΔΙΑΠΡΑΓΜΑΤΕΥΣΙΜΟΙ ΣΤΗ ΧΡΗ- 
ΜΑΤΑΓΟΡΑ(ΐ). 

Α. Συναλλαγές επί τίτλων και άλλων μέσων της χρη¬ 
ματαγοράς. 

1. Απόκτηση από μη κατοίκους εθνικών τίτλων και 
λοιπών μέσων της χρηματαγοράς. 

2. Απόκτηση από κατοίκους αλλοδαπών τίτλων και 
λοιπών μέσων της χρηματαγοράς. 

Β. Εισαγωγή τίτλων και άλλων μέσων στη χρηματα¬ 
γορά. 

ί) Εισαγωγή σε μία ανεγνωρισμένη χρηματαγοράΡ). 
ϋ) Έκδοση και τοποθέτηση σε μία ανεγνωρισμένη 
χρηματαγορά. 

1. Εισαγωγή εθνικών τίτλων και λοιπών μέσων σε μια 
αλλοδαπή χρηματαγορά. 

2. Εισαγωγή ξένων τίτλων και λοιπών μέσων στην 
εθνική χρηματαγορά. 

VI. ΠΡΑΞΕΙΣ ΣΕ ΤΡΕΧΟΥΜΕΝΟΥΣ ΛΟΓΑΡΙΑΣΜΟΥΣ 

ΚΑΙ ΚΑΤΑΘΕΣΕΙΣ ΣΕ ΧΡΗΜΑΤΟΠΙΣΤΩΤΙΚΑ 
ΙΔΡΥΜΑΤΑ(’). 

Α. Πράξεις που πραγματοποιούνται από μη κατοί¬ 
κους σε εθνικά χρηματοπιστωτικά ιδρύματα. 

. Πράξεις που πραγματοποιούνται από κατοίκους σε 
αλλοδαπά χρηματοπιστωτικά ιδρύματα. 

VII. ΠΙΣΤΩΣΕΙΣ ΠΟΥ ΣΥΝΔΕΟΝΤΑΙ ΜΕ ΕΜΠΟΡΙΚΕΣ 
ΣΥΝΑΛΛΑΓΕΣ Η' ΠΑΡΟΧΕΣ ΥΠΗΡΕΣΙΩΝ ΣΤΙΣ 
ΟΠΟΙΕΣ ΣΥΜΜΕΤΕΧΕΙ ΕΝΑΣ ΚΑΤΟΙΚΟΣ ΚΡΑΤΟΥΣ 

ΜΕΛΟΥΣ, 

1. Βραχυπρόθεσμες (λιγότερο από ένα έτος). 

2. Μεσοπρόθεσμες (από ένα έως πέντε έτη). 

3. Μακροπρόθεσμες (πέντε έτη και άνω). 

Α. Πιστώσεις που χορηγούνται σε κατοίκους από μη 
κατοίκους. 

Β. Πιστώσεις που χορηγούνται από κατοίκους σε μη 
κατοίκους. 

VIII. ΧΡΗΜΑΤΟΔΟΤΙΚΑ ΔΑΝΕΙΑ ΚΑΙ ΠΙΣΤΩΣΕΙΣ (μη 
συμπεριλαμβανομένων των κατηγοριών I, VII και ΧΙ)(ή. 

1. Βραχυπρόθεσμα (λιγότερο από ένα έτος). 

2. Μεσοπρόθεσμα (από ένα έως πέντε έτη). 

3. Μακροπρόθεσμα (πέντε έτη και άνω). 

Α. Δάνεια και πιστώσεις που χορηγούνται από μη κα¬ 
τοίκους σε κατοίκους. 

Β. Δάνεια και πιστώσεις που χορηγούνται από κατοί¬ 
κους σε μη κατοίκους. 


(1) βλέπε κατωτέρω τις επεξηγηματικές σημειώσεις. 


IX. ΑΣΦΑΛΕΙΕΣ, ΛΟΙΠΕΣ ΕΓΓΥΗΣΕΙΣ ΚΑΙ 
ΔΙΚΑΙΩΜΑΤΑ ΕΝΕΧΥΡΟΥ. 

Α. Που χορηγούνται από μη κατοίκους σε κατοί¬ 
κους. 

Β. Που χορηγούνται από κατοίκους σε μη κατοί¬ 
κους. 

X. ΜΕΤΑΦΟΡΕΣ ΣΕ ΕΚΤΕΛΕΣΗ ΤΩΝ ΑΣΦΑΛΙΣΤΗ¬ 
ΡΙΩΝ ΣΥΜΒΟΛΑΙΩΝ. 

Α. Ασφάλιστρα και παροχές στα πλαίσια της ασφά¬ 
λειας ζωής. 

1. Συμβόλαια που συνάπτονται από εθνικές ασφαλι¬ 
στικές εταιρείες ζωής με μη κατοίκους. 

2. Συμβόλαια που συνάπτονται από εθνικές ασφαλι¬ 
στικές εταιρείες ζωής με κατοίκους. 

Β. Ασφάλιστρα και παροχές στα πλαίσια της ασφά¬ 
λειας πιστώσεων. 

1. Συμβόλαια που συνάπτονται από εθνικές ασφαλι¬ 
στικές εταιρείες πιστώσεων με μη κατοίκους. 

2. Συμβόλαια που συνάπτονται από εθνικές ασφαλι¬ 
στικές εταιρείες πιστώσεων με κατοίκους. 

Γ. Λοιπές μεταφορές κεφαλαίων σε σχέση με ασφα¬ 
λιστήρια συμβόλαια. 

XI. ΚΙΝΗΣΕΙΣ ΚΕΦΑΛΑΙΩΝ ΠΡΟΣΩΠΙΚΟΥ 
ΧΑΡΑΚΤΗΡΑ. 

Α. Χορηγούμενα δάνεια. 

Β. Δωρεές και χορηγήσεις. 

Γ. Προίκες. 

Δ. Κληρονομιές. 

Ε. Διακανονισμός χρεών από μετανάστες στη χώρα 
προηγούμενης διαμονής τους. 

ΣΤ. Μεταφορές περιουσιακών στοιχείων που έχουν 
δημιουργηθεί από κατοίκους, σε περίπτωση μετανά¬ 
στευσης, κατά τη στιγμή της εγκατάστασής τους και 
κατά τη διάρκεια της παραμονής τους στο εξωτε¬ 
ρικό. 

Ζ. Μεταφορές, κατά τη διάρκεια της παραμονής, των 
αποταμιεύσεων μεταναστών, προς τη χώρα προηγού¬ 
μενης διαμονής. 


(1) Βλέπε κατωτέρω τις επεξηγηματικές σημειώσεις. 


(’) XII. ΕΙΣΑΓΩΓΗ ΚΑΙ ΕΞΑΓΩΓΗ ΕΓΓΡΑΦΩΝ ΠΟΥ 
ΕΝΣΩΜΑΤΩΝΟΥΝ ΤΙΣ ΑΞΙΕΣ. 

Α. Τίτλοι. 

Β. Μέσα πληρωμών παντός είδους. 

XIII. ΛΟΙΠΕΣ ΚΙΝΗΣΕΙΣ ΚΕΦΑΛΑΙΩΝ. 

Α. Φόροι κληρονομιάς. 

Β. Ζημίες και τόκοι (εφόσον έχουν χαρακτήρα κεφα¬ 
λαίου). 

Γ. Επιστροφές που πραγματοποιούνται σε περί¬ 
πτωση ακύρωσης συμβάσεων ή αχρεωστήτως κατα- 
βληθέντων πληρωμών (εφόσον έχουν χαρακτήρα κε¬ 
φαλαίου). 

Δ. Δικαιώματα πνευματικής ιδιοκτησίας: διπλώματα 
ευρεσιτεχνίας, σχέδια, κατατεθέντα σήματα και εφευ¬ 
ρέσεις (μεταβιβάσεις και μεταφορές που προκύπτουν 
από τέτοιου είδους εκχωρήσεις). 

Ε. Μεταφορές χρηματοδοτικών μέσων που απαιτού¬ 
νται για την εκτέλεση των παροχών υπηρεσιών (που 
δεν συμπεριλαμβάνονται στην κατηγορία VI). 

ΣΤ. Διάφορα. 

ΕΠΕΞΗΓΗΜΑΤΙΚΕΣ ΣΗΜΕΙΩΣΕΙΣ. 

Κατά την έννοια της παρούσας ονοματολογίας και 
γους τους σκοπούς μόνον της ογηδίας, νοούνται ως: 

Αμεσες επενδύσεις 

Οι επενδύσεις πάσης φύσεως στις οποίες προβαί¬ 
νουν τα φυσικά πρόσωπα, οι εμπορικές, βιομηχανικές ή 
χρηματοπιστωτικές επιχειρήσεις και οι οποίες χρησι¬ 
μεύουν για τη δημιουργία ή διατήρηση σταθερών και 
άμεσων σχέσεων ανάμεσα στον παρακοινωνό και τον 
επικεφαλής της επιχείρησης ή την επιχείρηση για την 
οπόα προορίζονται τα κεφάλαια αυτά για την άσκηση 
μιας οικονομικής δραστηριότητας. Ο όρος αυτός λοι¬ 
πόν πρέπει να εκλαμβάνεται υπό την ευρύτερή του έν¬ 
νοια. 

Οι επιχειρήσεις που αναφέρονται στο σημείο 1 1 της 
ονοματολογίας περιλαμβάνουν τις νομικά ανεξάρτητες 
επιχειρήσεις (θαγατρικές 100%) και τα υποκαταστή¬ 
ματα. 

Όσον αφορά τις εταιρείες που αναφέρονται στο ση¬ 
μείο 1 2 της ονοματολογίας και που έχουν το καταστα¬ 
τικό εταιρειών κατά μετοχές ή υπάρχει συμμετοχή με 
χαρακτήρα άμεσων επενδύσεων, εφόσον το πακέτο 
των μετοχών που βρίσκεται στην κατοχή ενός φυσικού 
προσώπου, μιας άλλης επιχείρησης ή οιουδήποτε άλ¬ 
λου κατόχου δίνει στους μετόχους αυτούς, είτε δύναμη 
των διατάξεων της εθνικής νομοθεσίας επί των εται¬ 
ρειών κατά μετοχές είτε με διαφορετικό τρόπο, τη δυ¬ 
νατότητα πραγματικής συμμετοχής στη διαχείριση της 
εν λόγω εταιρείας ή τον έλεγχό της. 

Με τον όρο μακροπρόθεσμα χορηγούμενα δάνεια 
που έχουν χαρακτήρα συμμετοχής, και αναφέρονται 
στο σημείο 1 3 της ονοματολογίας, νοούνται τα δάνεια 
διάρκειας πάνω από πέντε έτη που προορίζονται να δη¬ 
μιουργήσουν ή να διατηρήσουν στενούς οικονομικούς 
δεσμούς. 

Τα κυριότερα παραδείγματα που είναι δυνατόν να 
αναφερθούν είναι τα δάνεια που χορηγούνται από την 
εταιρεία στις θυγατρικές της ή σε εταιρείες επί των 
οποίων έχει δικαίωμα συμμετοχής, καθώς και τα δάνεια 
που συνδέονται με μία συμμετοχή στα κέρδη. Στην κα¬ 
τηγορία αυτή υπάγονται επίσης τα δάνεια που χορη¬ 
γούνται από χρηματοπιστωτικά ιδρύματα με σκοπό τη 
δημιουργία ή διατήρηση σταθερών οικονομικών δε¬ 
σμών. 

Επενδύσεις σε ακίνητα 

Νοούνται οι αγορές γηπέδων με οικοδομές ή άνευ οι¬ 
κοδομών καθώς και η κατασκευή κτιρίων από ιδιώτες 
για κερδοσκοπικούς ή προσωπικούς λόγους. Η κατηγο¬ 
ρία αυτή περιλαμβάνει επίσης τα δικαιώματα επικαρ¬ 
πίας, τις δουλείες καθώς και τα δικαιώματα επιφά¬ 
νειας. 

Εισαγωγή στο χρηματιστήριο ή σε μια αναγνωρι¬ 
σμένη χρηματαγορά 

Νοείται η πρόσβαση, βάσει μιας καθορισμένης διαδι¬ 
κασίας, τίτλων και λοιπών μέσων που είναι διαπραγμα¬ 


τεύσιμοι, στις επίσημες ή ανεπίσημες συναλλαγές 
ενός χρηματιστηρίου ή ενός τμήματος της χρηματαγο¬ 
ράς, που είναι επίσημα αναγνωρισμένα. 

Τίτλοι διαπραγματεύσιμοι στο χρηματιστήριο (επίση¬ 
μης και ανεπίσημης χρηματιστηριακής εγγραφής) 

Νοούνται οι τίτλοι που αποτελούν αντικείμενο επίση¬ 
μων συναλλαγών κα των οποίων οι τιμές δημοσιεύονται 
συστηματικά είτε από τα επίσημα χρηματιστηριακά όρ¬ 
γανα (τίτλοι επίσημης χρηματιστηριακής εγγραφής), 
είτε από άλλα όργανα που έχουν σχέση με το χρηματι¬ 
στήριο όπως, για παράδειγμα, οι τραπεζικές επιτροπές 
(τίτλοι ανεπίσημης χρηματιστηριακής εγγραφής). 

Έκδοση τίτλων και άλλων διαπραγματεύσιμων μέ¬ 
σων 

Νοείται η πώληση μέσω προσφοράς στο κοινό. 

Τοποθέτηση τίτλων και λοιπών διαπραγματεύσιμων 
μέσων 

Νοείται η άμεση πώληση από τον εκδότη ή από τον 
όμιλο που είναι επιφορτισμένος, χωρίς να υπάρχει προ¬ 
σφορά στο κοινό. 

Εθνικοί ή ξένοι τίτλοι και λοιπά μέσα: 

Νοούνται οι τίτλοι ανάλογα με τον τόπο της έδρας 
του εκδότη. 

Μετοχές και λοιποί τίτλοι που έχουν το χαρακτήρα 
της συμμετοχής: 

Συμπεριλαμβανομένων των δικαιωμάτων εγγραφής 
σε νεοεκδοθείσες μετοχές. 

Ομολογίες: 

Είναι τίτλοι διαπραγματεύσιμοι για μια διάρκεια δύο 
και περισσότερων ετών από την έκδοσή τους, για τους 
οποίους ο καθορισμός του επιτοκίου και οι λεπτομέ¬ 
ρειες επιστροφής του κεφαλαίου και καταβολής των 
τόκων καθορίζονται κατά την έκδοση. 

Οργανισμοί συλλογικών επενδύσεων: 

Οι Οργανισμοί 

-το αντικείμενο των οποίων είναι η συλλογική τοπο¬ 
θέτηση σε κινητές αξίες, ή σε άλλα περιουσιακά στοι¬ 
χεία, κεφαλαίων τα οποία συλλέγουν και η λειτουργία 
των οποίων υπόκειται στην αρχή της κατανομής των 
κινδύνων, και 

-των οποίων τα μερίδια, μετά από αίτηση των κομι¬ 
στών, στα πλαίσια των νομίμων συμβατικών ή καταστα¬ 
τικών διατάξεων που τους διέπουν, εξαγοράζονται ή 
εξοφλούνται, άμεσα ή έμμεσα, με στοιχεία του ενεργη¬ 
τικού των οργανισμών αυτών. Προς αυτές τις εξαγορές 
ή εξοφλήσεις εξομοιώνονται οι ενέργειες ενός οργανι¬ 
σμού συλλογικών επενδύσεων που στοχεύουν στο να 
μην αποκλίνει αισθητά ή χρηματιστηριακή τιμή των με¬ 
ριδίων από την καθαρή αξία απογραφής τους. 

Οι οργανισμοί αυτοί μπορούν, σύμφωνα με το νόμο, 
να έχουν είτε συμβατική μορφή (αμοιβαία κεφάλαια 
διαχειριζόμενα από Εταιρεία διαχείρισης) είτε τραστ 
(υπίί ίαιεί) είτε καταστατική μορφή (εταιρεία επενδύ¬ 
σεων). 

Για τους σκοπούς της οδηγίας, ο όρος «αμοιβαίο κε¬ 
φάλαιο» περιλαμβάνει και το υπίΐ Ιιυ$ί. 

Τίτλοι και λοιπά μέσα που είναι κανονικά διαπραγμα¬ 
τεύσιμη στη χρηματαγορά: 

Είναι τα χρεώγραφα δημοσίου και λοιπά διαπραγμα¬ 
τεύσιμα χρεώγραφα, τα πιστοποιητικά καταθέσεων, οι 
τραπεζικές αντιλήψεις υποχρεώσεων, τα γραμμάτια 
δημοσίου και άλλα παρόμοια μέσα. 

Πιστώσεις που συνδέονται με εμπορικές συναλλα¬ 
γές ή με παροχές υπηρεσιών: 

Οι εμπορικές συμβατικές πιστώσεις (προκαταβολές 
ή πληρωμές που κλιμακώνονται επί έργων που πραγμα¬ 
τοποιούνται ή έχουν παραγγελθεί και προθεσμίες πλη¬ 
ρωμής, με ή άνευ εγγραφή που ισοδυναμούν με εμπό¬ 
ριο) καθώς και η χρηματοδότησή τους από πιστώσεις 
που χορηγούνται από πιστωτικά ιδρύματα. Η κατηγορία 
αυτή περιλαμβάνει επίσης τις πράξεις ΐεσίοηης. 

Χρηματοδοτικά δάνεια και πιστώσεις: 

Νοούνται οι χρηματοδοτήσεις πόσης φύσεως, που 
χορηγούνται από πιστωτικά ιδρύματα, συμπεριλαμβα¬ 
νομένων εκείνων που συνδέονται με εμπορικές συναλ¬ 
λαγές ή παροχές υπηρεσιών στις οποίες δεν συμμετέ¬ 
χει κανένας κάτοικος. 

Η κατηγορία αυτή περιλαμβάνει επίσης τα χορηγού¬ 
μενα ενυπόθηκα δάνεια, τις καταναλωτικές πιστώσεις, 
τις χρηματοδοτικές πιστώσεις καθώς και τα κονδύλια 
πιστώσεων υποκατάστασης και άλλες διευκολύνσεις 
έκδοσης χρεωγράφων. 

Κάτοικοι και μη κάτοικοι: 

Νοούνται τα φυσικά και νομικά πρόσωπα, σύμφωνα 
με τους ορισμούς που περιλαμβάνονται στη νομοθεσία 
περί συναλλάγματος που ισχύει σε κάθε κράτος μέλος. 

Προϊόν ρευστοποίησης (των επενδύσεων, των τίτλων 
κ.λπ.): 

Είναι το προϊόν των πωλήσεων συμπεριλαμβανομέ¬ 
νων των ενδεχόμενων υπεραξιών, το ποσό των επι¬ 
στροφών, το προϊόν των αναγκαστικών εκτελέσεων 
κ.λπ. 

Φυσικά ή νομικά πρόσωπα: 

Είναι εκείνα που καθορίζονται με βάση τις εθνικές 
ρυθμίσεις. 

Χρηματοπιστωτικά ιδρύματα: 

Είναι οι τράπεζες, τα ταμιευτήρια και οι οργανισμοί 
που είναι ειδικευμένοι στη χορήγηση βραχυπρόθε¬ 
σμων, μεσοπρόθεσμων και μακροπρόθεσμων πιστώ¬ 
σεων, καθώς και οι ασφαλιστικές εταιρείες, τα ταμιευ¬ 
τήρια, οι εταιρείες χορήγησης κατασκευαστικών δα¬ 
νείων, οι εταιρείες επενδύσεων και τα άλλα παρόμοια 
ιδρύματα. 

Πιστωτικά ιδρύματα: 

Είναι οι τράπεζες, τα ταμιευτήρια και οι οργανισμοί 
που είναι ειδικευμένοι στη χορήγηση βραχυπρόθε¬ 
σμων, μεσοπρόθεσμων και μακροπρόθεσμων πιστώ¬ 
σεων. 

ΠΑΡΑΡΤΗΜΑ II 

ΚΑΤΑΛΟΓΟΣ ΤΩΝ ΠΡΑΞΕΩΝ ΠΟΥ ΑΝΑΦΕΡΟΝΤΑΙ 
ΣΤΟ ΑΡΘΡΟ 6 ΤΟΥ ΠΑΡΟΝΤΟΣ 


θέσεις 

Φύση των πράξεων της ονο¬ 

ματολογίας 


Πράξεις επί τίτλων και άλλων μέσων που είναι 
κανονικά διαπραγματεύσιμοι στη χρηματαγορά V 

Πράξεις σε τρεχούμενους λογαριασμούς και 
καταθέσεις σε χρηματοπιστωτικά ιδρύματα VI 

Πράξεις επί μεριδίων οργανισμών συλλογικών 
επενδύσεων IV Α και Β γ) 


-Οργανισμοί επενδύσεων σε τίτλους ή μέσα 
που είναι κανονικά διαπραγματεύσιμοι στη 
χρηματαγορά 

Χορηγούμενα δάνεια και χρηματοδοτικές πι¬ 
στώσεις VIIIΑ και Β 1 

-Βραχυπρόθεσμα 

Κινήσεις κεφαλαίων προσωπικού χαρακτήρα XIΑ 

-Χορηγούμενα δάνεια 

Εισαγωγές και εξαγωγές εγγράφων στα οποία 
ενσωματώνονται οι αξίες XII 

-Τίτλοι που είναι κανονικά διαπραγματεύσιμοι 
στη χρηματαγορά 
-Μέσα πληρωμών 

Άλλες κινήσεις κεφαλαίων: Διάφορα XIII ΣΤ 

-Βραχυπρόθεσμες πράξεις που εξομοιώνονται 
με τις προαναφερόμενες 

Οι περιορισμοί θα πρέπει να προσδιορίζονται και να εφαρμόζο¬ 
νται έτσι ώστε να θίγουν όσο το δυνατόν λιγότερο την ελεύθερη 
κυκλοφορία των προσώπων, των αγαθών και των υπηρεσιών. 


ΠΑΡΑΡΤΗΜΑ III 

ΚΑΤΑΛΟΓΟΣ ΤΩΝ ΠΡΑΞΕΩΝ ΠΟΥ ΑΝΑΦΕΡΟΝΤΑΙ 
ΣΤΟ ΑΡΘΡΟ 5 ΤΟΥ ΠΑΡΟΝΤΟΣ 

1. Πράξεις σε τρεχούμενους λογαριασμούς και κατα¬ 
θέσεις σε χρηματοπιστωτικά ιδρύματα: πράξεις που 
πραγματοποιούνται απά κατοίκους σε αλλοδαπά χρη¬ 
ματοπιστωτικά ιδρύματα και που έχουν διάρκεια μικρό¬ 
τερη του ενός έτους. 

2. Χρηματοδοτικά δάνεια και πιστώσεις που έχουν 
διάρκεια μικρότερη του ενός έτους. 

3. Κινήσεις κεφαλαίων προσωπικού χαρακτήρα: δά¬ 
νεια που έχουν διάρκεια μικρότερη του ενός έτους. 

4. Εισαγωγή και εξαγωγή εγγράφων που ενσωματώ¬ 
νουν αξίες: μέσα πληρωμής. 

Άρθρο 10 

Για τους σκοπούς του παρόντος θεωρείται ως κάτοι¬ 
κος Ελλάδος: 

α) Κάθε φυσικό πρόσωπο που έχει την κατοικία του 
στην Ελλάδα κατά την έννοια του άρθρου 51 του Αστι¬ 
κού Κώδικα. 

β) Κάθε φυσικό πρόσωπο με εξαίρεση το αλλοδαπό 
προσωπικό πρεσβειών, διεθνών οργανισμών και ξένων 
αποστολών, το οποίο κατά το χρόνο της πραγματοποί¬ 
ησης της συγκεκριμένης κίνησης κεφαλαίων έχει συ¬ 
μπληρώσει τριετή συνεχή διαμονή στην Ελλάδα. Απου¬ 
σία στο εξωτερικό για 45 συνεχείς ή 90 συνολικά ημέ¬ 
ρες ετησίως δεν διακόπτει τη συνέχιση της διαμο¬ 
νής. 

γ) Κόθε ημεδαπό νομικό πρόσωπο σύμφωνα με τις 
ισχύουσες διατάξεις καθώς και κάθε νομικό πρόσωπο, 
που είναι εγκατεστημένο ή λειτουργεί στην Ελλάδα 
ανεξαρτήτως του δικαίου ενσωμάτωσής του ή του τό¬ 
που της έδρας του. 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΠΡΩΤΟ) 

Αρθρο 11 

1. Οι διατάξεις του παρόντος δεν θίγουν τις εκά- 
στοτε ισχύουσες διατάξεις που αφορούν στον τομέα 
της φορολογίας και της εποπτεϊας των πιστωτικών 
ιδρυμάτων. 

2. Οι διατάξεις του παρόντος δεν θίγουν την ισχύ και 
εφαρμογή του Α Ν. 89/1967 «περί εγκαταστάσεως εν 
Ελλάδι αλλοδαπών εμπςροβιομηχανικών εταιρειών» 
(ΦΕΚ 132/Α'). 

3. Το Π.Δ. 207/87 {ΦΕΚ 95/Α'), οι υπουργικές απο¬ 
φάσεις αριθ. ΙΕ 8947/86 (ΦΕΚ 445/Β ) και ΙΕ 1324/86 
(ΦΕΚ 707/Β - ), καθώς και κάθε άλλη αντικειμένη διά¬ 
ταξη, καταργοΰνται. 

4. Οι διατάξεις του παρόντος ισχύουν για όλες τις κι¬ 
νήσεις κεφαλαίων σχετικά με τις οποίες έχουν ήδη κα¬ 
τατεθεί αιτήσεις δυνάμει του Π.Δ. 207/87 και εκκρεμεί 
η σχετική έγκρισή τους. 

Αρθρο 12 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Εθνικής Οικονομίας αναθέτουμε τη δη¬ 
μοσίευση και εκτέλεση του παρόντος διατάγματος. 

Αθήνα, 22 Μαρτίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 
ΕΘΝΙΚΗΣ ΟΙΚΟΝΟΜΙΑΣ 

ΣΤΕΦΑΝΟΣ ΜΑΝΟΣ 

ΑΠΟΦΑΣΕΙ Σ 

( 2 ) 

Πράξη Διοικητή αριθ. 2184/17.3.93 

( Αρθρο 1 του Ν. 1266/82) 

Καθορισμός του απαιτούμενού ελάχιστου κεφαλαίου 
για τα υποκαταστήματα που ιδρύονται στην Ελλάδα 
από πιστωτικά ιδρύματα που εδρεύουν σε χώρες 
εκτός των Ευρωπαϊκών Κοινοτήτων. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 
Αφού έλαβε υπόψη: 


α) Το άρθρο 1 του Ν. 1266/82 «όργανα ασκήσεως 
της νομισματικής, πιστωτικής και συναλλαγματικής πο¬ 
λιτικής και άλλες διατάξεις». 

β) Το άρθρο 12 παρ. 2α του Ν. 2076/92 «ανάληψη 
και άσκηση δραστηριότητας πιστωτικών ιδρυμάτων και 
άλλες συναφείς διατάξεις». 

γ) Την ΠΔ/ΤΕ 2110/20.8.92 που αφορά στον καθο¬ 
ρισμό του ελάχιστου μετοχικού κεφαλαίου των πιστωτι¬ 
κών ιδρυμάτων που έχουν την έδρα τους στην Ελλάδα. 

δ)Τηναπόφ. ΝΕ 301/3/2.2.81, όπως ισχύει, αποφά¬ 
σισε: 

Να τροποποιήσει την απόφ.ΝΕ301/3/2.2.81,όπως 
ισχύει, και να καθορίσει τα ακόλουθα: 

1. Για την ίδρυση και λειτουργία στην Ελλάδα του 
πρώτου υποκαταστήματος πιστωτικού ιδρύματος που 
έχει την έδρα του σε χώρα εκτός των Ευρωπαϊκών Κοι¬ 
νοτήτων θα εισάγεται και θα δραχμοποιείται από την 
κοινοποίηση της παρούσας πράξης ποσό συναλλάγμα¬ 
τος ισοτίμου δραχμών δύο δισεκατομμυρίων (δρχ. 
2 . 000 . 000 , 000 ). 

Το απαιτούμενο ως άνω κεφάλαιο ισχύει για το σύ¬ 
νολο των τεσσάρων πρώτων υποκαταστημάτων κάθε 
πιστωτικού ιδρύματος. 

Στην περίπτωση που τα ως άνω πιστωτικά ιδρύματα 
ζητήσουν και λάβουν την άδεια της Τράπεζας της Ελ¬ 
λάδος για την ίδρυση και λειτουργία περισσοτέρων των 
τεσσάρων υποκαταστημάτων θα εισάγεται και θα 
δραχμοποιείται πρόσθετο ποσό μέχρι τη συμπλήρωση 
του εκάστοτε ισχύοντος ελάχιστου ορίου του μετοχι¬ 
κού κεφαλαίου των πιστωτικών ιδρυμάτων που έχουν 
την έδρα τους στην Ελλάδα. 

2. Οι διατάξεις της ως άνω παρ, 1 εφαρμόζονται και 
κατά την έγκριση επέκτασης του δικτύου των υποκατα¬ 
στημάτων των πιστωτικών ιδρυμάτων που έχουν την 
έδρα τους σε χώρα εκτός των Ευρωπαϊκών Κοινοτήτων 
και λειτουργούν στην Ελλάδα κατά την κοινοποίηση της 
παρούσας Πράξης. 

Από τις διατάξεις της παρούσας Πράξης δεν προκα- 
λείται δαπάνη σε βάρος του κρατικού προϋπολογι¬ 
σμού. 

Η Πράξη αυτή να δημοσιευθεί στην Εφημερίδα της 
Κυβερνήσεως. 

Ο Διοικητής 
Ε.Ν. ΧΡΙΣΤΟΔΟΥΛΟΥ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΠΡΩΤΟ) 



’ Οδηγίες για δημοσιεύματα Ανωνύμων Εταιρειών και ΕΠΕ τπλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμέ ς κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩ Σ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 

ΕΤ ΗΣΙΕΣ ΣΥΝΔΡΟΜΕΣ 

Κωδικός αριθ. κατάθεσης στο Δημόσιο Ταμείο 2531 | Κωδικός αριθ. κατάθεσης στο Δημόσιο Ταμείο 3512 


Η ετήσια συνδρομή είναι: 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεύχος Α' Δρχ. 

15.000 

Δρχ. 

750 

β) 

» 

» 

» 

Β 

» 

30.000 

» 

1.500 

Υ) 

» 

» 

» 

Γ 

» 

10.000 

» 

500 

δ) 

» 

» 

» 

Δ' 

)> 

30.000 

» 

1.500 

ε) 

» 

» 

» 

Αναπτυξιακών Πράξεων 

)) 

20.000 


1.000 

στ) 

» 

» 

» 

Ν.Π.Δ.Δ. 

» 

10.000 

» 

500 

ζ) 

» 

» 

» 

ΠΑΡΑΡΤΗΜΑ 

» 

5.000 


250 

η) 

» 

» 

» 

Δελτ. Εμπ & Βιομ. Ιδ. 


10.000 

» 

500 

θ) 

» 

)> 

» 

Αν. Ειδικού Δικαστηρίου 

» 

3.000 

» 

150 

<> 

» 

» 

» 

Α.Ε. &Ε.Π.Ε. 

» 

200.000 

» 

10.000 

ια) Για όλα τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 












